KUNSILL TAL-UNJONI EWROPEA STQARRIJA GĦALL-ISTAMPA It-3024 laqgħa tal-Kunsill Trasport, Telekomunikazzjoni u Enerġija Lussemburgu, 24 ta' Ġunju 2010 Riżultati prinċipali tal-Kunsill Il-Kunsill adotta deċiżjoni dwar il-iffirmar u l-applikazzjoni proviżorja ta' protokoll li jemenda l- ftehim UE-Stati Uniti "Sema Miftuħ". Il-protokoll ġie ffirmat mill-UE u l-Istati Uniti fil-marġini tal-laqgħa tal-Kunsill. Il-Kunsill adotta wkoll konklużjonijiet dwar pjan ta' azzjoni intiż biex jgħin lill-awtoritajiet lokali, reġjonali u nazzjonali jiksbu l-mira ta' mobbiltà urbana sostenibbli, tajba għas-saħħa u sigura. Barra minn dan, il-ministri kellhom dibattitu dwar il-kontribut li s-settur tat-trasport jista' jagħti lill-istrateġija ġdida Ewropa 2020 għall-impjiegi u t-tkabbir. Barra mill-qasam tat-trasport, il-Kunsill adotta mingħajr diskussjoni direttiva li ssaħħaħ il- protezzjoni soċjali ta' nisa li jaħdmu għal rashom u ta' "konjuġi li jassistu", biex b'hekk jissaħħaħ il-prinċipju tat-trattament ugwali bejn l-irġiel u n-nisa. PUNTI LI ĠEW DISKUSSI PJAN TA' AZZJONI DWAR IL-MOBBILTÀ URBANA - Konklużjonijiet tal-Kunsill……………… 10 Summit UE-Amerika Latina u Karibew (LAC) u summit UE-LAC dwar l-avjazzjoni ċivili……….. Ftehim mal-Istati Uniti dwar l-interoperabbiltà bejn is-sistemi tal-ġestjoni tat-traffiku tal-ajru tal-UE u tal-Istati Uniti ………………………………………………………………………………………………………. Pjan ta' azzjoni dwar l-applikazzjonijiet Galileo ……………………………………………………………………. Laqgħa ta' Ministri tat-Trasport tal-Baħar Baltiku (Haparanda, Svezja, 16-17 ta' Ġunju 2010) ……. Ħinijiet tax-xogħol tal-ħaddiema mobbli tas-settur tat-trasport bit-triq……………………………………… 14 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. PUNTI OĦRAJN LI ĠEW APPROVATI ENERĠIJA POLITIKA SOĊJALI ĠUSTIZZJA U AFFARIJIET INTERNI Ftehim Europol-Kolombja dwar kooperazzjoni kontra l-kriminalità ………………………………………………………….. In-Nofsinhar tal-Oċean Paċifiku - Konvenzjoni dwar il-ġestjoni tar-riżorsi tal-baħar internazzjonali……………… 19 Protezzjoni soċjali aħjar għan-nisa li jaħdmu għal rashom u għall-konjuġi li jassistu …………………………………… 19 PARTEĊIPANTI Ġermanja: Is-Sur Peter RAMSAUER Ċipru: Is-Sinjura Erato KOZAKOU-MARKOULLIS Segretarju tal-Istat għall-Mobbiltà, fl-Uffiċċju tal-Prim Ministru Ministru Federali tat-Trasport, il-Kostruzzjoni u l-Iżvilupp Urban Viċi Rappreżentant Permanenti Ministru tat-Trasport Ministru tat-Trasport Viċi Rappreżentant Permanenti Ministru tat-Trasport Viċi Rappreżentant Permanenti Ministru tat-Trasport Segretarju tal-Istat għat-Trasport Ministru tal-Istat responsabbli għat-Trasport, fil-Ministeru tal-Istat Segretarju tal-Istat għall-Infrastruttura u t-Trasport Ministru tat-Trasport, Komunikazzjoni u Enerġija Viċi Rappreżentant Permanenti Viċi Rappreżentant Permanenti Viċi Rappreżentant Permanenti Segretarju tal-Istat għat-Trasport, Ministeru tal-Iżvilupp Nazzjonali Ministru tal-Infrastruttura, it-Trasport u l-Komunikazzjoni Ministru tat-Trasport, ix-Xogħlijiet Pubbliċi u l- Amministrazzjoni tal-Ilma Ministru Federali tat-Trasport, l-Innovazzjoni u t- Teknoloġija Sotto-Segretarju ta' l-Istat fil-Ministeru tal-Infrastruttura Segretarju tal-Istat għat-Trasport Segretarju tal-Istat, Ministeru tat-Trasport u l- Infrastruttura Viċi Rappreżentant Permanenti Ministru tat-Trasport Viċi Rappreżentant Permanenti Ministru tal-Komunikazzjonijiet fil-Ministeru tal- Intrapriża, l-Enerġija u l-Komunikazzjonijiet Segretarju tal-Istat għat-Trasport Kummissjoni: Is-Sur Siim KALLAS Is-Sur Antonio TAJANI Viċi-President Viċi-President PUNTI LI ĠEW DISKUSSI IL-FTEHIM "SEMA MIFTUĦ" BEJN L-UE U L-ISTATI UNITI JITTIEĦED F'LIVELL ĠDID Il-Kunsill adotta deċiżjoni (9913/10) dwar l-iffirmar u l-applikazzjoni proviżorja ta' protokoll li jemenda l-ftehim dwar it-trasport bl-ajru bejn l-UE u l-Istati Uniti (il-Ftehim "Sema Miftuħ"), li kien iffirmat fl-2007 u ġie applikat proviżorjament mill-2008. B'segwitu għall-adozzjoni tad- deċiżjoni, l-UE u l-Istati Uniti ffirmaw il-protokoll fil-marġini tal-Kunsill. L-emenda għall-ftehim tniedi proċess li jwassal għal opportunitajiet ta' investiment barrani addizzjonali fl-industrija tat-trasport bl-ajru; hija tkompli tiftaħ l-aċċess għas-suq u ssaħħaħ il- kooperazzjoni regolatorja fl-oqsma kollha tal-politika tal-avjazzjoni, b'mod partikolari bil-ħsieb li jiġi limitat l-impatt ambjentali tal-avjazzjoni. Hija tirrikonoxxi wkoll l-importanza ta' standards ta' xogħol għoljin. Aktar espansjoni ta' opportunitajiet ta' negozju ser tkun ibbażata fuq konċessjonijiet reċiproċi. Filwaqt li l-Istati Uniti qed titlob lill-UE biex tagħti lill-Kummissjoni rwol aktar b'saħħtu fil- monitoraġġ ta' restrizzjonijiet tal-operat ibbażati fuq l-istorbju f'ajruporti kbar sabiex tiżdied it- trasparenza f'dan ir-rigward, l-UE qed titlob lill-Istati Uniti għal liberalizzazzjoni akbar tal- investiment, li tippermetti appartenenza u kontroll ta' maġġoranza minn ċittadini tal-UE fil-linji tal- ajru tal-Istati Uniti. Ladarba dawk l-istipulazzjonijiet jiġu sodisfatti, l-UE u l-Istati Uniti ser jagħtu lil-linji tal-ajru ta' xulxin aktar drittijiet addizzjonali biex jipprovdu servizzi tal-ajru bejn it-territorji tagħhom u pajjiżi terzi, u ser ineħħu wkoll ostakoli għall-aċċess għas-suq għal linji tal-ajru ta' pajjiżi terzi li jappartjenu u li huma kkontrollati miċ-ċittadini ta' xulxin; barra minn dan, l-UE ser tirreċiproka fir-rigward tal-appartenenza u l-kontroll ta' maġġoranza ta' linji tal-ajru tal-UE minn ċittadini tal-Istati Uniti. Jekk naħa waħda tkun issodisfat il-kondizzjonijiet mingħajr ma tagħmel l- istess in-naħa l-oħra, skont il-ftehim in-naħa konformanti għandha d-dritt li tiffriża l-operazzjonijiet mwettqa mil-linji tal-ajru tan-naħa l-oħra. Il-protokoll emendatorju, li ġie inizjalat min-negozjaturi f'Marzu din is-sena, huwa r-riżultat ta' tmien ċikli ta' negozjati mnedija f'Mejju 2008. Pjan tar-rotta għal tali negozjati kien diġà inkluż fil- ftehim tal-2007, li stabbilixxa qafas għal kooperazzjoni regolatorja mal-Istati Uniti u ġab libertajiet kummerċjali ġodda għall-operaturi tal-linji tal-ajru, imma naqas milli jiftaħ l-aċċess għas-suq domestiku tal-Istati Uniti. RISPONS TAL-UE GĦALL-KONSEGWENZI TAS-SĦABA TAL-IRMIED VOLKANIKU GĦAT-TRASPORT BL-AJRU Wara li sema' r-rapport mill-Kummissjoni, il-Kunsill kellu skambju ta' fehmiet dwar l-inizjattivi meħuda bħala rispons għall-impatt tat-tħarbit tat-traffiku tal-ajru b'segwitu għall-eruzzjoni ta' vulkan fl-Islanda f'nofs April. Il-Ministri stiednu lill-Kummissjoni biex tkompli l-isforzi tagħha fuq il-linji deskritti fir-rapport tagħha. Xi wħud minnhom ħeġġew lill-Kummissjoni biex tħaffef il-ħidma, b'mod partikolari bi ħsieb li jiġu stabbiliti rapidament proċeduri u standards komuni għall-ġestjoni tar-riskju. Il- Kummissjoni ntalbet ukoll minn xi Stati Membri biex tinvestiga modi oħra biex ittejjeb is- sitwazzjoni finanzjarja tal-industrija tal-ajru, u biex issib bilanċ ġust bejn id-drittijiet tal-passiġġieri, li għandhom jinżammu, u l-piż finanzjarju fuq il-linji tal-ajru meta tkun qed tiġi rieżaminata l- leġislazzjoni tal-UE f'dan il-qasam. Il-presidenza nnutat li hemm determinazzjoni politika fl- istituzzjonijiet Ewropej kollha biex jiġu ttrattati b'mod ikkoordinat il-konsegwenzi tat-tħarbit ikkawżat mis-sħaba tal-irmied. Fil-laqgħa straordinarja tiegħu tal-4 ta' Mejju ddedikata għall-kriżi kkawżata mill-irmied volkaniku, il-Kunsill kien adotta konklużjonijiet li ddeterminaw il-linji tar-rispons tal-UE (ara l-istqarrija għall- istampa 9280/10). Il-Kummissjoni rrappurat li sabiex jiġu implimentati l-elementi ċentrali ta' dawk il-konklużjonijiet, s'issa ttieħdu l-azzjonijiet li ġejjin: Fir-rigward tal-ġestjoni tar-riskju ta' sigurtà, l-approċċ il -ġdid tal-UE huwa bbażat fuq skema ta' tliet żoni stabbilita mill-ministri tat-trasport fid-19 ta' April, li tiddefinixxi żona ta' projbizzjoni ta' titjir, żona b'restrizzjonijiet possibbli ta' titjir u żona mingħajr restrizzjonijiet, skont il-konċentrazzjoni tal-irmied. L-awtoritajiet ikkonċernati jkomplu japplikaw dik l-iskema abbazi ta' valutazzjonijiet xjentifiċi li huma aġġornati kull sitt sigħat. Barra minn dan, l-UE qed tħejji pożizzjoni koordinata dwar il-ġestjoni tar-riskju fl- eventwalità ta' eruzzjonijiet volkaniċi għall-assemblea ġenerali tal-Organizzazzjoni għall- Avjazzjoni Ċivili Internazzjonali (ICAO) f'Settembru. Għaddejja ħidma biex jiġu definiti valuri ta' limitu vinkolanti għall-impatt ta' rmied volkaniku fuq il-magni tal-inġenji tal-ajru. L-implimentazzjoni tal-Ajru Uniku Ewropew qed titħaffef: inħolqot Ċellula Ewropea ta' Koordinazzjoni tal-Kriżi għas-Settur tal-Avjazzjoni, u nħatar koordinatur bil-kompitu li jiffaċilita u jħaffef l-istabbiliment ta' blokok ta' spazju tal-ajru funzjonali bejn l-Istati Iembri. Għaddejja wkoll ħidma dwar il-ħatra ta' amministratur tan-netwerk Ewropej. F'dak li jirrigwarda l-appell tal-Kunsill għall-iżvilupp ta' sistema ta' trasport Ewropew interkonness li tagħmel possibbli li f'emerġenza jinbdew minflok jintużaw mezzi oħra ta' trasport, il-Kummissjoni qed tivvaluta n-nuqqasijiet potenzjali tal-kooperazzjoni u biħsiebha tippreżenta rapport dwar titjib possibbli u l-mod lejn pjan ta' azzjoni Ewropew dwar il-mobbiltà fil-ħarifa. PJAN TA' AZZJONI DWAR IL-MOBBILTÀ URBANA - Konklużjonijiet tal-Kunsill Il-Kunsill adotta konklużjonijiet dwar pjan ta' azzjoni intiż biex jgħin lill-awtoritajiet lokali, reġjonali u nazzjonali jiksbu l-mira ta' mobbiltà urbana sostenibbli, tajba għas-saħħa u sigura. Il-pjan ta' azzjoni (14030/09), adottat mill-Kummissjoni f'Settembru 2009, jikkonsisti f'pakkett ta' appoġġ ta' għoxrin miżura, li ser jiġu implimentati permezz ta' programmi u strumenti eżistenti tal- UE. L-awtoritajiet ikkonċernati jistgħu jibbażaw fuq dan l-appoġġ għall-azzjoni tagħhom dwar kwisjonijiet ta' mobbiltà urbana, kif jaħsbu li hu adatt. Fil-konklużjonijiet tiegħu l-Kunsill jilqa' l-pjan ta' azzjoni u jappoġġa b'mod partikolari l- istabbiliment ta' osservatorju ta' mobbiltà urbana fil-forma ta' pjattaforma virtwali għall-iskambju volontarju ta' informazzjoni u esperjenza. Il-Kunsill jissottolinja l-fatt li titjib fil-qasam tal-mobbiltà urbana jista' jinkiseb bl-aktar mod effiċjenti permezz ta' kooperazzjoni bejn il-korpi pubbliċi kompetenti. Il-miżuri li għandhom jiġu promossi jkopru oqsma bħal kwistjonijiet ambjentali u ta' saħħa, teknoloġiji nodfa u effiċjenti fl-użu tal-enerġija, titjib fl-infrastruttura, ippjanar tat-trasport u tal-bliet, loġistika fil-kunsinna tal-merkanzija, innovazzjoni u riċerka, sikurezza fit-toroq u sensibilizzazzjoni. Għat-test sħiħ tal-konklużjonijiet, ara d-dok. IR-RWOL TAT-TRASPORT FL-ISTRATEĠIJA EWROPA 2020 Il-Kunsill kellu dibattitu dwar il-kontribut li tista' tagħti l-politika tat-trasport lill-istrateġija l-ġdida Ewropa 2020 għall-impjiegi u t-tkabbir adottata mill-Kunsill Ewropew fis-17 ta' Ġunju. Il-Ministri ddiskutew l-elementi tal-istrateġija li huma ta' rilevanza partikolari għall-politika dwar it- trasport. Huma saħqu dwar l-importanza ta' inizjattivi mmirati li jippromwovu l-bidla għal trasport effiċjenti fl-użu tal-enerġija, b'livell baxx ta' emissjonijiet tal-karbonju, l-iżvilupp ta' teknoloġija innovattiva tat-trasport, l-iżgurar ta' trasport effettiv u netwerks ta' loġistika madwar l-Unjoni kollha, u t-trattament ta' konnessjonijiet nieqsa u ostakoli, pereżempju rigward l-interkonnessjoni tan-netwerks. Huma ssottolinjaw ukoll ir-rwol ċentrali ta' settur tat-trasport li jaħdem sew għall- ekonomija sħiħa Ewropea. Diversi stati membri enfasizzaw il-bżonn li titjib il-kompetittività tas-settur tat-trasport. Għadd ta' ministri, b'mod partikolari mill-istati membri l-ġodda, appellaw għal aktar investiment, inkluż permezz tal-fond ta' koeżjoni, sabiex il-pajjiżi kollha tal-UE jkunu jistgħu joħolqu infrastrutturi tat- trasport moderni. Ir-riżultati ta' dan id-dibattitu ser jagħtu kontribut għall-White Paper li l-Kummissjoni biħsiebha tadotta sal-aħħar ta' din is-sena u li ser tiddefinixxi viżjoni għall-politika tat-trasport tal-UE għad- deċenju li jmiss b'kont meħud tal-miri fl-istrateġija Ewropa 2020. AFFARIJIET OĦRAJN Skanners ta' sigurtà Il-Kunsill ħa nota tal-komunikazzjoni mill-Kummissjon dwar l-użu tal-iskanners ta' sigurtà fl- ajruporti (10865/10). Meta wieħed jikkunsidra li dan il-metodu ta' skrinjar jsita' jsaħħaħ is-sigurtà tal-passiġġieri, il-Kummissjoni hija favur standards Ewropej komuni biex jiġi żgurat it-twettiq tal- identifikazzjoni u fl-istess waqt il-protezzjoni tas-saħħa, id-data personali u il-privatezza. Il-Kunsill stieden lill-Kummissjoni biex taħdem dwar tali armonizzazzjoni. Summit UE-Amerika Latina u Karibew (LAC) u summit UE-LAC dwar l-avjazzjoni ċivili Il-Kunsill kien infurmat mill-presidenza u l-Kummissjoni dwar ir-riżultat tas-summit UE-Amerika Latina u Karibew, li sar f'Madrid fit-18 ta' Mejju 2010, u tas-summit UE-LAC dwar l-avjazzjoni ċivili, li sar f'Rio de Janeiro fl-24 u l-25 ta' Mejju 2010. Is-summit ta' Madrid adotta pjan ta' azzjoni għall-2010 sal-2012, ifffokat fuq l-innovazzjoni u t- teknoloġija għall-iżvilupp sostenibbli u l-inklużjoni soċjali. Dan ser jinkludi wkoll appoġġ għal trasport sostenibbli, bl-UE twiegħed għajnuna finanzjarja. Is-Summit f'Rio de Janeiro, organizzat konġuntament mill-Awtorità Braziljana tal-avjazzjoni ċivili, il-Kummissjoni dwar l-Avjazzjoni Ċivili tal-Amerika Latina u l-Kummissjoni Ewropea, kien l- ewwel Summit UE-Amerika Latina fil-qasam tal-avjazzjoni ċivili li qatt sar. Ġew inizjalati jew iffirmati diversi ftehimiet u dikjarazzjonijiet politiċi. Ftehim mal-Istati Uniti dwar l-interoperabbiltà bejn is-sistemi tal-ġestjoni tat-traffiku tal- ajru tal-UE u tal-Istati Uniti Il-Kunsill kien infurmat mill-Kummissjoni dwar il-konklużjoni b'suċċess tan-negozjati mal- Amministrazzjoni tal-Avjazzjoni Federali tal-Istati Uniti dwar memorandum ta' kooperazzjoni fir- riċerka tal-avjazzjoni ċivili (11345/10). Il-ftehim, li ġie inizjalat fit-18 ta' Ġunju, ser jikkostitwixxi l-bażi għat-trattament ta' kwalunkwe kwistjoni ta' riċerka u żvilupp fl-avjazzjoni ċivili. Wieħed mill-ewwel passi ser ikun li tiġi żgurata l-interoperabbiltà tal-programmi għall-immodernizzar tal- ġestjoni tat-traffiku tal-ajru tal-UE u l-Istati Uniti SESAR u NextGen, sabiex l-inġenji tal-ajru jkunu jistgħu jtiru fl-ispazju tal-ajru tal-Istati Uniti u tal-UE bl-istess tagħmir ta' navigazzjoni, komunikazzjoni u pożizzjonar. Pjan ta' azzjoni dwar l-applikazzjonijiet Galileo Il-Kunsill ħa nota tal-pjan ta' azzjoni tal-Kummissjoni dwar l-applikazzjonijiet tas-sistema globali ta' navigazzjoni bis-satellita (GNSS) (11137/10), li għandu l-għan li jagħmel użu sħiħ tal- possibbiltajiet offruti mill-programmi Ewropej tas-satellita EGNOS u Galileo Il-pjan jidentifika oqsma ċentrali għal azzjoni u jiddeskrivi l-miżuri li l-Kummissjoni biħsiebha tieħu. It-trawwim tal- iżvilupp tal-applikazzjonijiet GNSS ser iżid is-sehem tal-industrija Ewropea fis-suq globali tal- GNSS u jikkontribwixxi għall-promozzjoni ta' soċjetà bbażata fuq l-għarfien. Il-Kunsill ħa nota ta' informazzjoni mill-presidenza u l-Kummissjoni dwar l-eżitu tal-konferenza ministerjali annwali ta' din is-sena dwar in-netwerks trans-Ewropej tat-trasport (TEN-T), li saret f'Zaragoza (Spanja) mit-8 sad-9 ta' Ġunju 2010 (11347/10) Id-diskussjonijiet waqt il-konferenza ffokaw fuq il-metodoloġija għat-tfassil tal-qafas ta' ppjanar u ta' implimentazzjoni tat-TEN-T futur u dwar kif jiġi mmobbilizzat il-finanzjament b'mod aktar effettiv. Il-parteċipanti fil-konferenza qablu li għandha tiġi stabbilita lista ta' kriterji biex jintgħażlu l-proġetti li ser jikkostitwixxu "Netwerk ċentrali Ewropew". Laqgħa ta' Ministri tat-Trasport tal-Baħar Baltiku (Haparanda, Svezja, 16-17 ta' Ġunju 2010) Id-delegazzjon Svediża infurmat lill-Kunsill bir-riżultati tal-laqgħa fl-Isvezja fejn il-ministri tat- trasport mill-pajjiżi tal-Baħar Baltiku kif ukoll rappreżentanti mill-Kummissjoni Ewropea u ċ-Ċina ddiskutew ir-rwol tan-netwerks tat-trasport u tal-infrastruttura fl-ottimmizzar tar-riżorsi tar-reġjun tal-Baħar Baltiku (11184/10). Il-parteċipazzjoni taċ-Ċina ssottolinjat il-potenzjal ta' dak ir-reġjun bħala punt ta' aċċess bejn l-Asja u l-Ewropa. Laqgħa ta' livell għoli dwar is-sikurezza fit-toroq: "kultura tas-sikurezza fit-toroq" (Madrid, 29 ta' April 2010) Il-presidenza u l-Kummissjoni infurmaw lill-Kunsill dwar ir-riżultati tal-laqgħa ta' livell għoli reċenti tal-esperti tal-istati membri tal-UE dwar is-sikurezza fit-toroq f'Madrid, li fost affarijiet oħra ddiskutew l-effetti tal-alkoħol, id-drogi u l-medikazzjoni fuq is-sewwieqa, u l-prevenzjoni ta' inċidenti fost il-motoċiklisti (11297/10). Tali laqgħat isiru darbtejn fis-sena biex jippermettu lill- Istati Membri jiskambjaw esperjenzi u l-aħjar prassi. Ħinijiet tax-xogħol tal-ħaddiema mobbli tas-settur tat-trasport bit-triq Il-Kummissjoni infurmat lill-Kunsill dwar iċ-ċaħda mill-Parlament Ewropew tal-proposta għal direttiva modifikata dwar il-ħinijiet tax-xogħol tal-ħaddiema mobbli tas-settur tat-trasport bit-triq (11411/10). Il-Parlament ma aċċettax l-esklużjoni ta' ħaddiema impjegati għal rashom mill-kamp ta' applikazzjoni tad-direttiva. Fid-dawl ta' din is-sitwazzjoni, il-Kummissjoni ħabbret li ser tirtira din il-proposta. Konsegwentement id-direttiva attwali tibqa' applikabbli. Programm ta' ħidma tal-Presidenza li jmiss Id-delegazzjoni Belġjana ppreżentat il-programm ta' ħidma tal-presidenza li jmiss fis-settur tat- trasport, bi trasport sostenibbli, sigurtà u sikurezza fit-trasport, u innovazzjoni bħala prijoritajiet ġenerali. Suġġetti ċentrali jinkludu l-proposta "Eurovignette" (jiġifieri, imposti għall-ispejjeż tal- infrastruttura), sistema ta' skambju ta' data għal reati fuq it-triq, it-tieni pakkett tal-Ajru Uniku Ewropew, is-sigurtà u sikurezza fit-traffiku tal-ajru, u l-integrazzjoni sħiħa tat-trasport fuq l-ilma fil-katina tal-loġistika. PUNTI OĦRAJN APPROVATI Linji gwida għall-iżvilupp tan-netwerk trans-Ewropew tat-trasport Il-Kunsill adotta riformulazzjoni ta' deċiżjoni dwar il-linji gwida għall-iżvilupp tan-netwerk trans- Ewropew Ir-riformulazzjoni (PE-CONS 13/10 + Addenda 1 sa 7 ) tinkludi l-emendi diversi għad- Deċiżjoni li saru maż-żmien u tinkorpora emendi ġodda meħtieġa sabiex jittieħed kont tat-tkabbir tal-UE għas-27 Stat Membru. Il-linji gwida jikkostitwixxu qafas ta' referenza ġenerali għal proġetti ta' interess komuni li jikkontribwixxu għall-iżvilupp tan-netwerk trans-Ewropew tat-trasport. L-objettiv huwa li tali netwerk jiġi stabbilit gradwalment sal-2020, bl-integrazzjoni tan-netwerks tal-infrastruttura tat- trasport bl-art, bil-baħar u bl-ajru fl-Unjoni kollha. Ftehimiet dwar servizzi tal-ajru - Albanija - Bosnja-Ħerzegovina Il-Kunsill adotta deċiżjonijiet li japprovaw il-konklużjoni ta' ftehimiet mal-Albanija u l-Bosnja- Ħerzegovina dwar ċertu aspetti tas-servizzi tal-ajru. Iż-żewġ ftehimiet ġew iffirmati fil-5 ta' Mejju 2006. ENERĠIJA Notifika ta' proġetti ta' investiment fl-infrastruttura tal-enerġija Il-Kunsill adotta r-regolament dwar in-notfika lill-Kummissjoni ta' proġetti ta' investiment fl- infrastruttura tal-enerġija fil-Komunità Ewropea (7524/10 + COR 1). L-għan tar-regolament huwa li jiġi stabbilit qafas komuni għan-notifika mill-Istati Membri ta' data u informazzjoni dwar il-proġetti tagħhom li jikkonċernaw l-infrastruttura tal-enerġija fiż-żejt, il-gass naturali, l-elettriċità (inkluża l-elettriċità minn sorsi rinnovabbli) u s-setturi tal-bijokarburanti, kif ukoll dwar proġetti ta' investiment relatati mal-qbid u l-ħżin tad-diossidu tal-karbonju. Il-Kunsill Enerġija laħaq qbil politiku dwar din il-proposta fit-12 ta' Marzu u f'dik l-okkażjoni l- Kummissjoni ppreżentat dikjarazzjoni dwar il-mudelli għan-notifika mill-Istati Membri tad-data u l- informazzjoni meħtieġa, li ser tiddaħħal fil-minuti tal-Kunsill (8428/10). Aġenzija Internazzjonali għall-Enerġija Rinnovabbli (IRENA) Il-Kunsill adotta deċiżjoni dwar il-konklużjoni tal-Istatut tal-Aġenzija Internazzjonali għall-Enerġija Rinnovabbli mill-Unjoni Ewropea u dwar l-eżerċizzju tad-drittijiet u l-obbligi tagħha (8612/10). Kemm l-Unjoni kif ukoll l-Istati Membri tagħha għandhom kompetenzi fl-oqsma koperti mill- Istatut li jistipula li organizzazzjonijiet intergovernattivi reġjonali għall-integrazzjoni ekonomika li jsiru membri ser ikollhom jiddikjaraw il-firxa tal-kompetenza tagħhom. Id-Deċiżjoni tal-Kunsill dwar l-iffirmar tal-Istatut tal-IRENA ġiet adottata f'Ottubru 2009 (13687/09). Peress li ħamsa u għoxrin pajjiż diġà rratifikaw l-Istatut, huwa ser jidħol fis-seħħ fit-8 ta' Lulju 2010. ĠUSTIZZJA U AFFARIJIET INTERNI Ftehim Europol-Kolombja dwar kooperazzjoni kontra l-kriminalità Il-Kunsill awtorizza lid-Direttur tal-Europol, l-Uffiċċju Ewropew tal-Pulizija, biex jikkonkludi ftehim ta' kooperazzjoni operattiva mal-Kolombja sabiex l-Istati Membri tal-UE u l-Kolombja jiġu appoġġati fil-ġlieda kontra forom serji ta' kriminalità internazzjonali, b'mod partikolari permezz tal- iskambju ta' informazzjoni. Traffikar tad-drogi - valutazzjoni tat-theddid ta' ajrudromi u inġenji tal-ajru ħfief - Konklużjonijiet tal-Kunsill Il-Kunsill adotta l-konklużjonijiet li ġejjin: "IL-KUNSILL TAL-UNJONI EWROPEA, Waqt li jfakkar li l-Programm ta' Stokkolma1 jistabbilixxi prijoritajiet għall-ħolqien ta' spazju ta' libertà, sigurtà u ġustizzja u jiddikjara li l-kriminalità organizzata, it-traffikar tad-drogi u atti kriminali serji oħra, għadhom jipperikolaw is-sigurtà interna tal-Unjoni Ewropea; Konxju mill-Istrateġija tas-Sigurtà Interna tal-Unjoni Ewropea2 fejn hemm enfasizzat li l-Kunsill Ewropew hu konvint li t-tisħiħ tal-azzjonijiet f'livell Ewropew, flimkien ma' koordinazzjoni aħjar ma' azzjonijiet f'livell reġjonali u nazzjonali, huma essenzjali għall-protezzjoni minn theddid transnazzjonali; Waqt li jtenni li l-ġlieda kontra l-kriminalità transnazzjonali hija l-ewwel mira tal-kooperazzjoni fl- infurzar tal-liġi u li l-Europol għandu jintuża bħala ċentru għall-iskambju ta' informazzjoni bejn l- awtoritajiet tal-infurzar tal-liġi tal-Istati Membri, fornitur ta' servizzi u pjattaforma għas-servizzi tal- infurzar tal-liġi; Waqt li jissottolinja l-Istrateġija Ewropea dwar id-Drogi (2005-2012)3, li tqis li fil-qasam tal- infurzar tal-liġi u dak ġudizzjarju tal-UE l-politika dwar id-drogi għandha tiffoka fuq, fost prijoritajiet oħra, it-tisħiħ tal-kooperazzjoni tal-pulizija u doganali permezz tal-iskambju tal-aħjar prassi, l-integrazzjoni u l-analiżi strateġika u operattiva tal-fenomeni tal-kriminalità marbuta mad- drogi3; Waqt li jikkunsidra l-Pjan ta' Azzjoni tal-UE dwar id-Drogi għall-2009-2012, li taħt il-prijorità 3 jiddikjara li l-UE teħtieġ infurzar aktar effettiv tal-liġi fil-livell tal-UE biex jiġu miġġielda l- produzzjoni u t-traffikar tad-drogi, bl-użu sħiħ tal-kapaċitajiet tal-Europol u strutturi oħra tal-UE4; Programm ta' Stokkolma, Ewropa miftuħa u sigura li sservi u tipproteġi ċ-ċittadini (Il-Ġurnal Uffiċjali tal-UE 111 ippubblikat fl-04.05.2010) Strateġija tas-Sigurtà Interna tal-UE integrata fl-Aġenda ta' Stokkolma L-Istrateġija tal-UE dwar id-Drogi (2005-2012) (15074/04 CORDROGUE 77) Pjan ta' Azzjoni tal-UE dwar id-Drogi għall-2009-2012, (16116/08 CORDROGUE 85) Waqt li jfakkar fil-konklużjonijiet tal-Kunsill li jistabbilixxu l-prijoritajiet tal-UE rigward il-ġlieda kontra l-kriminalità organizzata1 u jistabbilixxu tmien kontromiżuri speċifiċi biex l-Istati Membri jikkonfrontaw it-traffikar tad-drogi fl-użu tar-Rotta tal-Punent u l-Afrika Ċentrali. It-tmien kontromiżura ssemmi li, abbażi ta' studji ta' analiżi tar-riskju, jeħtieġ li jissaħħaħ il-livell tal-verifiki tas-sigurtà u s-sorveljanza doganali fl-ajruporti żgħar, li jaħarbu regolarment mill-kontroll tal- awtoritajiet speċjalment rigward l-ajruplani ż-żgħar"; Waqt li jfakkar fit-tieni rakkomandazzjoni adottata mit-tmien laqgħa Ewropea tal-HONLEA, fejn kien hemm qbil li minħabba ż-żieda fl-użu ta' inġenji tal-ajru mhux kummerċjali għat-traffikar tad- drogi fl-użu ta' rotot li jgħaddu mill-Afrika ta' Fuq għal punti ta' nżul fl-Ewropa, il-Gvernijiet għandhom jieħdu passi minnufih biex isaħħu l-kooperazzjoni bejn l-awtoritajiet tal-infurzar tal-liġi u s-settur tal-avjazzjoni ġenerali u biex jappoġġjaw lill-awtoritajiet fil-ġbir tat-tagħrif neċessarju u l- implimentazzjoni tal-proċeduri meħtieġa, biex dawk l-awtoritajiet ikunu jistgħu jwieġbu b'mod aktar effettiv għat-theddida tat-traffikar li qed tiżdied; Waqt li jieħu nota tar-Rapport - valutazzjoni mwettqa mill-presidenza Spanjola tal-Kunsill tal- Unjoni Ewropea dwar it-theddida possibbli kkawżata minn ajrudromi u inġenji tal-ajru ta' daqs medju, żgħar u ħfief fir-rigward tat-traffikar tad-drogi 2 Jaqbel dwar dan li ġej: Li jħeġġeġ lill-Istati Membri biex iwettqu valutazzjonijiet tat-theddida/tar-riskju dwar l-użu ta' ajrudromi u avjazzjoni mhux kummerċjali għat-traffikar tad-drogi. Li jistieden lill-Istati Membri biex jesploraw il-possibbiltà tal-istabbiliment ta' kriterji minimi komuni sabiex jinkiseb monitoraġġ aktar effettiv tal-avjazzjoni mhux kummerċjali. Li jħeġġeġ lill-Istati Membri biex jikkunsidraw il-faċilitazzjoni tal-aċċess mill-aġenziji tal-infurzar tal-liġi għall-iskedi tat-titjiriet u r-reġistri tal-inġenji tal-ajru. Abbozz ta' konklużjonijiet tal-Kunsill li jistabbilixxu l-prijoritajiet tal-UE għall-ġlieda kontra l-kriminalità organizzata bbażati fuq il-VTKO 2009 u r-ROCTA (8301/3/09 REV 3 CRIMORG 54). Li jistieden lill-Istati Membri biex irawmu l-kooperazzjoni fost il-korpi rilevanti involuti fl- investigazzjoni tat-traffikar tad-drogi fil-qasam tal-avjazzjoni ċivili, b'mod partikolari l-pulizija, is- servizzi tad-dwana u l-komunitajiet tal-avjazzjoni. Li jistieden lill-Europol, f'kooperazzjoni mal-Kummissjoni Ewropea, biex jippromwovi l-ġbir, l- iskambju u t-tixrid tal-aħjar prassi f'dan il-qasam. Li jħeġġeġ lill-Europol biex ikompli l-ħidma tiegħu ta' analiżi tat-theddid ikkawżat mill-użu ta' avjazzjoni mhux kummerċjali għat-traffikar tal- informazzjoni u tal-intelligence, f'relazzjoni mal-korpi kompetenti tal-UNODC u, jekk ikun adatt, l- Interpol u l-Kunsill tal-Ewropa (Grupp Pompidou)." tal-kondiviżjoni In-Nofsinhar tal-Oċean Paċifiku - Konvenzjoni dwar il-ġestjoni tar-riżorsi tal-baħar internazzjonali Il-Kunsill adotta deċiżjoni li tapprova l-iffirmar tal-Konvenzjoni dwar il-konservazzjoni u l-ġestjoni ta' riżorsi tas-sajd f'ibħra internazzjonali fin-Nofsinhar tal-Oċean Paċifiku, soġġett għall- konklużjoni tal-Konvenzjoni msemmija (9825/10). POLITIKA SOĊJALI Protezzjoni soċjali aħjar għan-nisa li jaħdmu għal rashom u għall-konjuġi li jassistu Il-Kunsill adotta direttiva li ssaħħaħ il-protezzjoni soċjali għall-ħaddiema li jaħdmu għal rashom u għall-"konjuġi li jassistu", biex b'hekk jimmira li jsaħħaħ il-prinċipju ta' trattatment ugwali bejn l- irġiel u n-nisa li jixtiequ jistabbilixxu jew jestendu attivita' b'kapaċità li fiha jaħdmu għal rashom (18/10 + 10899/10 ADD 1). L-adozzjoni tad-direttiva ssegwi qbil mal-Parlament Ewropew fit-tieni qari. Id-direttiva l-ġdida tintitola għall-ewwel darba lin-nisa li jaħdmu għal rashom u lill-konjuġi nisa ta' ħaddiema li jaħdmu għal rashom li jassistuhom għal benefiċċji marbuta mal-maternità u toħloq drittijiet awtonomi ta' protezzjoni soċjali għal konjuġi ta' ħaddiema li jaħdmu għal rashom li jassistuhom. Għal aktar dettalji ara l-istqarrija għall-istampa 11299/10. Materjali organiku persistenti li jniġġes Il-Kunsill iddeċieda li ma jopponix l-adozzjoni mill-Kummissjoni ta' regolament li jaġġorna l- annessi I u III għar-Regolament 850/2004, li jimplimenta fil-liġi tal-UE l-impenji stabbiliti fil- Konvenzjoni ta' Stokkolma dwar materjal organiku persistenti li jniġġes. Bord amminsitrattiv tal-EFSA - Ħatra ta' seba' membri Il-Kunsill adotta deċiżjoni li taħtar nofs il-membri tal-bord amministrattiv tal-Awtorità Ewropea dwar is-Sigurtà fl-Ikel (EFSA) biex jissostitwixxu l-membri li ser itemmu l-mandat tagħhom fit-30 ta' Ġunju 2010.
Extracted from It-3024_laqg_a_tal-Kunsill_Trasport__Telekomunikazzjoni_u_Ener_ija_Lussemburgu__24_ta___unju_2010.pdf